Ցանկանում ենք առանձնահատուկ նշել, որ հողատարածքի գյուղատնտեսական նշանակությունը փոխվել է առանց փորձաքննության: Կառուցվող գործարանը բնակավայրից տառացի 20 մետր է հեռու և քաղաքաշինական ոչ մի հիմնական նորմ պահպանված չէ: Այս մասին մենք տեղեկացրել ենք ՀՀ արտակարգ իրավիճակների նախարարությանը, որից ստացել ենք նամակ այն մասին, որ իրենք տեղյակ չեն Նատի թաղամասում կառուցվող պայթունավտանգ գործարանի մասին: Նախարարությանը հասցեագրված նամակից 4 ամիս ավել է անցել, սակայն մենք պատասխան չունենք և անգամ չգիտենք` պահպանված են գործարանում հրդեհային անվտանգության նորմերը և այլևայլ չափորոշիչներ, թե` ոչ, գործարանի շահագործումը մեր կյանքին վտանգ սպառնում է, թե` ոչ: